Mbahet Mëngjesi i Lutjeve në Uashington
Presidenti Donald Trump foli sot në Mëngjesin e 66-të të Lutjeve, ku morën pjesë udhëheqës dhe politikanë nga Shqipëria, Kosova dhe Maqedonia
Presidenti Donald Trump foli sot në Mëngjesin e 66-të të Lutjeve, një ceremoni e përvitshme ku presidentët mblidhen me udhëheqës botërorë fetarë, politikë, socialë dhe të biznesit nga e gjithë bota, për të nderuar besimin dhe miqësinë. Presidenti Trump tha se besimi është qendror në jetën e amerikanëve. Ai foli për shpirtin e amerikanëve dhe ndihmën që i japin njëri-tjetrit në momente të vështira dhe në nevojë. Presidenti Trump foli për ndihmën që miq, të panjohur dhe punonjës së ndihmës së shpejtë e zjarrfikës dhanë pas katastrofave humanitare dhe ngjarjeve të dhimbshme si sulmi në Las Vegas. Ai foli për fqinjë që ndihmojnë. Duke përmendur njerëzit që vuajnë të shtypur në Iran, Kubë, Venezuelë, Korenë e Veriut dhe vende të tjera, Presidenti Trump tha se Amerika është gjithmonë në krah të atyre që janë të shtypur dhe vuajnë përndjekje për arsye fetare. Në ceremoninë e sotme, morën pjesë udhëheqës dhe politikanë nga Shqipëria, Kosova dhe Maqedonia. Në fillim të ceremonisë, me të tjerëve u vlerësua prania e udhëheqësve të Kosovës. Mëngjesi kombëtar i Lutjeve, i organizuar nga Fondacioni për Miqësinë, mbledh çdo vit mijëra vetë nga e gjithë bota dhe tërheq veçanërisht evangjelistët. Çdo president amerikan që nga koha e Dwight Eisenhower ka folur në Mëngjesin e Lutjeve që kur filloi në vitin 1953.